《罗敷歌·自怜楚客悲秋思》
宋代·贺铸

自怜楚客悲秋思，难写丝桐。目断书鸿。平淡江山落照中。
谁断水调声声怨，黄叶西风。罨画桥东。十二玉楼空更空。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。